Egyszerű weboldal, regisztrációs és bejelentkezési funkcióval.

A weboldalt a xampp lokális szerverén teszteltem.

Az index.html fájlban található egy regisztrációs és egy belépési űrlap, amelyek megfelelő attribútumokkal vannak ellátva, hogy a küldött adatokat megfelelően tudjuk kezelni a php fájlokban.

A regisztrációs gombra kattintva POST kérést küldünk a register.php fájlnak, amely először ellenőrzött módon tárolja el a felhasználó adatait.

Az email címet és jelszót először a meghatározott kritériumoknak megfelelően ellenőrizzük. Ha valamelyik feltétel nem teljesül (false), akkor a megfelelő válaszokat(hibaüzeneteket) a message változóban tároljuk, majd ezt az üzenetet HTML tagek között kiírjuk az echo parancs segítségével.

Mivel az adatokat egy JSON fájlban tároljuk adatbázis helyett, ezért az adatok ellenőrzéséhez először beolvassuk a fájl tartalmát egy PHP tömbbe. Ezután egy foreach ciklussal végigmegyünk ezen a tömbön, hogy ellenőrizzük, hogy létezik-e már a fájlban a megadott email cím vagy felhasználónév. Ha az adott email cím vagy felhasználónév megegyezik valamelyik tömbben tárolt adattal, akkor hibaüzenetet generálunk, hogy jelezzük a felhasználónak a problémát.

A login.php fájlban először inicializáljuk a munkamenetet (session\_start() függvénnyel), majd eltároljuk a felhasználó által a belépési űrlapon megadott adatokat. A belépési űrlapon bekért adatokat, a $\_POST tömbből olvassuk ki és tároljuk el változókban a további feldolgozáshoz.

Ellenőrizzük a felhasználó bejelentkezési adatait a users.json fájlban tárolt felhasználók között. Ha a megadott felhasználónév és jelszó egyezik valamelyik felhasználó adataival, akkor a felhasználó adatait elmentjük a munkamenetben ($\_SESSION['user']), majd átirányítjuk a felhasználót az welcome.php oldalra. Ha a bejelentkezés sikertelen volt, akkor egy hibaüzenetet jelenítünk meg és lehetőséget adunk a visszatérésre a főoldalra (index.html).

A welcome.php fájl az üdvözlő oldalt reprezentálja, amely akkor jelenik meg, ha a felhasználó sikeresen belépett a webalkalmazásba. A fájl ellenőrzi a munkamenetet a bejelentkezési állapot szerint. Ha nincs bejelentkezett felhasználó, akkor átirányítjuk a főoldalra (index.html). Ha a felhasználó be van jelentkezve, akkor az üdvözlő oldalon köszöntjük a felhasználót a nevével, amelyet a bejelentkezési adatokból olvasunk ki.

A script.js fájl a "registrationForm" űrlap beküldési eseményét figyeli. Amikor az űrlap elküldésre kerül, ellenőrzi az "email" és "password" mezők érvényességét. Az "email" mezőt egy egyszerű formátum-ellenőrzésnek veti alá az isValidEmail függvény, míg a "password" mező hosszát is ellenőrizzük. Ha az adatok nem megfelelőek, megjelenik egy figyelmeztető üzenet, és az űrlap beküldése megszakad.

A style.css fájlban találhatók az oldalak formázásához tartozó stílusok, ahol az egyes elemek szélességét százalékban adtam meg, és ezeket a max-width tulajdonsággal egészítettem ki a reszponzivitás érdekében.